– Усе мы ведаем Разенталя Дзітмара Эльяшэвіча, які ў Расіі, для Савецкага Саюза, увогуле для постсавецкай культуры, зрабіў самае патрэбнае для таго часу, для ХХ стагоддзя. Ведаем яго даведнікі па літаратурнай праўцы, па рэдагаванні, якім карысталіся шмат пакаленняў студэнтаў, філолагаў. Разенталь жыў у іншыя часы, тады нарматворчасць, увогуле, такі нармалізатарскі дух, проста лунаў у паветры. Таму што ў тыя часы на радыё, на тэлебачанні і ўвогуле ў культуры афіцыйнай камунікацыі вельмі цанілася правільнае слова: дзе пастаўлены націск, якая форма ўжыта. Аўтарытэт Разенталя і на сёння яшчэ не пераўзыдзены. Дык вось можна сказаць, што такім своеасаблівым Разенталем у Беларусі становіцца Пятро Пятровіч, але ўжо ў іншым напрамку.